સેબીના નવા આદેશ અનુસાર જે કંપનીઓને એએસએમમાં સમાવવામાં આવી છે તેમાં પાંચ ટકાની પ્રાઇસ બેન્ડ લાદવાની સાથે 100 ટકા માર્જીન લાગુ કરાયું છે. શેરબજારના સત્તાવાળોએ જે યાદી જાહેર કરી તેમાં 108 શેરોને સમાવી લેવાયા હતા. આ શેરોમાં સટ્ટ્રકિય પકડ ઊંચી રહેવાની સાથે કેટલાક ફંડોના પોર્ટફોલિયોમાં પણ આ શેરો રહેતાં વેચવાલીની અસર વધુ રહી હોવાનું એક બીએસઇના બ્રોકરે જણાવ્યું હતું. તેમના કહેવા પ્રમાણે, આવા શેરોમાં 100 ટકા માર્જીનની સાથે પાંચ ટકા સુધીની જ પ્રાઇસ બેન્ડ લાગુ થતાં લિક્વિડિટીની મોટી સમસ્યા સર્જાશે. આને ધ્યાનમાં લઇને ફંડોએ આવા શેરોમાંથી છૂટા થવાનો વ્યૂ અપનાવ્યો હતો. આની સીધી અસર છેલ્લા ત્રણ દિવસથી મિડ અને સ્મોલ કેપ શેરોમાં જોવા મળે છે. મંગળવારે વર્ષની ઊંચી સપાટીએ પહોંચનાર શેરોની સંખ્યા 33ની સામે વર્ષની નીચલી સપાટીએ પહોંચનાર શેરો 560 નોંધાયા હતા.